ઈન્દોરઃ ભૈયાજી મહારાજના બુધવારે ભમોરી સ્મશાન ઘાટમાં અંતિમ સંસ્કાર કરવામાં આવ્યા. તેમની દીકરી કુહૂએ તેમને મુખાગ્નિ આપી. આ પહેલાં પાર્થિવ દેહને અંતિમ દર્શન માટે તેમના સૂર્યોદય આશ્રમમાં રાખવામાં આવ્યો હતો. જ્યાં કેન્દ્રીય મંત્રી રામદાસ અઠાવલે અને પંકજા મુંડે સહિત અનેક પ્રતિષ્ઠિત લોકો તેમના અંતિમ દર્શન કરવા પહોંચ્યા હતા. ભૈયુજી મહારાજે મંગળવારે બપોરે પોતાના સ્પ્રિંગ વેલી સ્થિત ઘરમાં લમણે ગોળી મારી આત્મહત્યા કરી હતી.